b'\n_START_ARTICLE_\nTup\xc3\xa9\n_START_PARAGRAPH_\nTup\xc3\xa9 er l\xc3\xb8sh\xc3\xa5r i form av en liten parykk som dekker issen og forhodet. Slike halv- eller delparykker brukes vanligvis av menn for \xc3\xa5 skjule skallethet p\xc3\xa5 toppen av hodet. Tup\xc3\xa9er brukes ogs\xc3\xa5 som maskeringsutstyr i teater og film.\n_START_SECTION_\nEtymologi (ordbakgrunn) og forl\xc3\xb8pere\n_START_PARAGRAPH_\nTup\xc3\xa9 kan p\xc3\xa5 norsk bety b\xc3\xa5de \xc2\xabhalvparykk\xc2\xbb og \xc2\xabh\xc3\xb8y pannelokk\xc2\xbb, \xc2\xabh\xc3\xa5rtopp\xc2\xbb, \xc2\xabpannelugg\xc2\xbb eller \xc2\xabkrusete panneh\xc3\xa5r\xc2\xbb. \xc3\x85 tupere vil si \xc2\xab\xc3\xa5 gre h\xc3\xa5ret opp s\xc3\xa5 det ser fyldig ut\xc2\xbb. _NEWLINE_Ordet er fransk og bet\xc3\xb8d opprinnelig \xc2\xab(krusete) panneh\xc3\xa5r\xc2\xbb eller \xc2\xabparykk med panneh\xc3\xa5r satt opp i en topp eller i bukler\xc2\xbb, en frisyre som var p\xc3\xa5 moten i siste halvdel av 1700-tallet og som i noen sammenhenger kalles pompadur. Tup\xc3\xa9 kalles imidlertid postiche p\xc3\xa5 fransk i dag. Ogs\xc3\xa5 p\xc3\xa5 norsk kan postisj brukes om sm\xc3\xa5 halvparykker. _NEWLINE_Den franske betegnelsen tour, eller tur, kan brukes om kransformet l\xc3\xb8sh\xc3\xa5r for \xc3\xa5 gi det naturlige h\xc3\xa5ret mer fylde.'